《元夕高卧》
宋代·李彭

伊昔宅关辅，门闾萃冠盖。停杯邀明月，意气殊蔼蔼。

春风堕江城，蒐狝颜鬓改。粪除二亩地，羊裘力薪采。

矫首望舒圆，何由赏心在。烟村杂箫鼓，丛祠响竽籁。

谁能伴儿嬉，颇复偿睡债。初惊釜鸣雷，遽作涛捣海。

非关骨相屯，长闲荷真宰。吾生计已决，无劳问蓍蔡。

作者简介：李彭，约公元一o九四年前后在世，字商老，南康军建昌（今江西永修县）人，江西诗派诗人。生卒年均不详，约宋哲宗绍圣初前后在世。博览群书，诗文富赡，为江西派大家。曾与苏轼、张耒等唱和。甚精释典，被称为“佛门诗史”。生平事迹不可考。